Jandarmeria, acuzată de exces de zel la marșul pentru Palestina. Tinerii pacifiști ar fi fost "tratați mai rău decât ultrașii de pe stadioane"
Europarlamentarul independent Nicu Ștefănuță cere lămuriri Jandarmeriei pentru comportamentul abuziv la care a fost martor, la protestul de solidaritate cu Palestina care a avut loc sâmbătă, 18 mai, la București. El acuză comportamentul jandarmilor, care au verificat și au notat datele personale ale celor mai mulți participanți și au cerut detalii despre medicamentele din buzunarele lor.